|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_\_.decembrī** | **Nr. GND/2024/\_\_\_\_\_** |
|  | **(protokols Nr.; p.)** |

**Par projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” īstenošanu un finansējuma nodrošināšanu**

Gulbenes novada pašvaldība (turpmāk – Pašvaldība) 2024.gada 27.martā iesniedza Kohēzijas politikas fondu vadības informācijas sistēmā Eiropas Savienības Atveseļošanās fonda projekta iesniegumu Nr. 3.1.2.1.i.0/2/24/I/CFLA/008 “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” (turpmāk – Projekts), kura mērķis ir nodrošināt atbalstu 4 mājokļu pielāgošanai personām ar invaliditāti, kurām ir kustību traucējumi, uzlabojot nodarbinātības iespējas un pieejamību pakalpojumiem, tādējādi sekmējot dzīves kvalitāti un cilvēktiesību ievērošanu.

2024.gada 24.septembrī Pašvaldība saņēma Labklājības ministrijas (turpmāk – Ministrija) vēstuli Nr. 36-5-05/1506, kurā Ministrija informē, ka pamatojoties uz Ministru kabineta 2023.gada 5.septembra noteikumu Nr.512 “Eiropas Savienības Atveseļošanās un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi” (turpmāk – MK noteikumi) 19.punktu, kas nosaka pašvaldības kvotu pārdales kārtību starp pašvaldībām, Ministrija atbalsta mērķa grupas personu kvotas palielināšanu Pašvaldībai par divām vietām (kopā pēc kvotu pārdales Pašvaldībai ir iespēja sniegt atbalstu sešām mērķa grupas personām). Ņemot vērā palielināto kvotu Pašvaldībai un MK noteikumu 11.punktā noteikto, ka viena mājokļa vides pieejamības nodrošināšanas vidējās izmaksas nepārsniedz 18299,00 EUR (astoņpadsmit tūkstoši divi simti deviņdesmit deviņi *euro*) (neieskaitot pievienotās vērtības nodokļa izmaksas), Gulbenes novada pašvaldībai pieejamais kopējais Atveseļošanas un noturības mehānisma finansējums projekta īstenošanai ir 109794,00 EUR (viens simts deviņi tūkstoši septiņi simti deviņdesmit četri *euro*).

Ņemot vērā iepriekš minēto un Projekta mērķi, Projekta laikā tiks atbalstīti sešu personu mājokļu pielāgojumi saskaņā ar mērķa grupas personām, kas noteiktas anonimizētajā sarakstā atbalsta saņemšanai: “PERSONA 2”, “PERSONA 3”, “PERSONA 4”, “PERSONA 5”, “PERSONA 6”, “PERSONA 7”.

Projekta kopējās attiecināmās izmaksas ir 132544,14 EUR (viens simts trīsdesmit divi tūkstoši pieci simti četrdesmit četri *euro* četrpadsmit centi), ieskaitot pievienotās vērtības nodokļa izmaksas, kas tiks segtas no valsts budžeta finansējuma. Pasākuma Atveseļošanās fonda maksimālais finansējums sešu personu mājokļu pielāgošanai ir 109794,00 EUR (viens simts deviņi tūkstoši septiņi simti deviņdesmit četri *euro*), savukārt valsts budžeta finansējums pievienotās vērtības nodokļa segšanai sastāda 22750,14 EUR (divdesmit divi tūkstoši septiņi simti piecdesmit *euro* četrpadsmit centi).

Pamatojoties uz Pašvaldību likuma 10. panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2023.gada 5.septembra noteikumiem Nr.512 “Eiropas Savienības Atveseļošanās un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi” un Gulbenes novada pašvaldības domes Finanšu komitejas ieteikumu atklāti, balsojot: ar \_\_ balsīm "Par" (\_\_\_\_\_), "Pret" – \_\_\_\_\_ (\_\_\_\_), "Atturas" – \_\_\_\_\_ (\_\_\_\_\_), Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” īstenošanu Eiropas Savienības Atveseļošanās un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” projektu iesniegumu atlasē.
2. NOTEIKT par projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” ieviešanu atbildīgo personu Gulbenes novada Centrālās pārvaldes Attīstības un iepirkumu nodaļas vadītāju.
3. UZDOT lēmuma izpildes kontroli veikt Gulbenes novada pašvaldības izpilddirektorei.
4. ATZĪT par spēku zaudējušu Gulbenes novada pašvaldības domes 2024.gada 27.jūnija sēdē pieņemto lēmumu Nr. GND/2024/341 “Par projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” īstenošanu un finansējuma nodrošināšanu” (protokols Nr.14; 40.p.)

Gulbenes novada pašvaldības domes priekšsēdētājs (personiskais paraksts) A.Caunītis